बे समाव राज्योनांङै ड्रागसनि हेंथायै पुलिस बिफाना नारा नाथा हर सान जुजिगासिनो दिनै फुंनि समाव गुवालपारा पुलिस बिफाना भालुकदुबि थागिबि जाहांगिर आलम मुंनि सुबुंनि न’आव हरखाब सिग्रोमो बे सिग्रोमनायाव खमैबो हाथायाव 10 कौटि रांनि ड्रागस मोननो हायो । गोबां बिबांनि ड्रागसखौ उन्दुग्रा खथानि सिंआव दोन्दोंमोन । बे न’आव फिसा फेक्तरि खालामना लादोंमोन निसा हारिनि मुवा बानायग्रा गंथाम मेसिन मोननो हादों । गं 9 ड्राम खमैबो 4000 लिटार निसा हारिनि सिराफाव गलायग्रा लाव लाव मुवा मोननो हायो ।लोगोसे गोबां बिबांनि हिर’इन जुबा टेब्लेट, नाइट्रजेन टेब्लेट, स्पेसम’ टेब्लेट आरो फैसा मोननो हादों । गंसे बलेर’ , गंसे जिसिपि, गंसे एल्ट’ गारि, आरो बेटारि रिक्सा न’निफ्राय बोखांनो हायो ।